RÅDETS FORORDNING (EF) Nr. 1820/96 af 16. september 1996 om autonome og midlertidige foranstaltninger for aftalerne om liberaliseringen af handelen med Litauen, Letland og Estland for visse forarbejdede landbrugsprodukter

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113,

under henvisning til akten vedrørende Østrigs, Finlands og Sveriges tiltrædelse,

under henvisning til forslag fra Kommissionen, og

ud fra følgende betragtninger:

I forbindelse med aftalerne om liberalisering af handelen mellem Det Europæiske Fællesskab på den ene side og Litauen, Letland og Estland på den anden side blev der givet disse lande indrømmelser for visse forarbejdede landbrugsprodukter;

som følge af Østrigs, Finlands og Sveriges tiltrædelse bør nævnte indrømmelser tilpasses under hensyn til de handelsordninger for forarbejdede landbrugsprodukter, der bestod mellem Østrig, Finland og Sverige på den ene side og Litauen, Letland og Estland på den anden side;

i Rådets beslutning af 19. juni 1995 om forhandlingsdirektiver for tilpasning af Europaaftalerne, frihandelsaftalerne samt aftalerne om toldkontingenter for visse vine som følge af udvidelsen er det fastsat, at der ved tilpasningen af aftalerne med Litauen, Letland og Estland, for så vidt angår forarbejdede landbrugsprodukter, skal tages hensyn til Den Europæiske Unions udvidelse, og at præferencerne skal tilpasses dem, der er indrømmet de central- og østeuropæiske lande;

Rådets forordning (EF) nr. 3064/95 (1) om autonom og midlertidig tilpasning af indrømmelser for visse forarbejdede landbrugsprodukter i Europaaftalerne for at tage hensyn til den landbrugsaftale, som er indgået under de multilaterale handelsforhandlinger i Uruguay-rundens regi, blev videreført ved forordning (EF) nr. 1534/96 (2);

forhandlingerne om at forbedre indrømmelserne til Estland, Letland og Litauen er afsluttet; de nye indrømmelser skal ifølge aftalerne vedtages i de blandede udvalg; intet er dog til hinder for, at de nye indrømmelser nu ydes autonomt og midlertidigt;

der er forhandlinger i gang med nævnte tredjelande med henblik på indgåelse af tillægsprotokoller til ovennævnte aftaler;

tillægsprotokollerne har dog ikke kunnet træde i kraft; under disse forhold er Fællesskabet ifølge artikel 76, 102 og 128 i tiltrædelsesakten af 1994 nødt til at træffe de nødvendige foranstaltninger for at afhjælpe denne situation; disse foranstaltninger skal have form af autonome EF-toldkontingenter, der svarer til de præferencetoldindrømmelser, som Fællesskabet har givet, eller, af mangel herpå, til de bundne præferencetoldindrømmelser, som Østrig, Finland og Sverige anvendte -

UDSTEDT FØLGENDE FORORDNING:

Artikel 1

1. Fra den 1. juli til den 31. december 1996 omfattes de i bilag I nævnte varer med oprindelse i Litauen af de toldkontingenter og præferencetoldsatser, der er fastsat i samme bilag. De grundbeløb, der skal tages i betragtning ved beregningen af de nedsatte landbrugselementer og tillægstolden for indførsel til Fællesskabet, er anført i bilag II.

2. Fra den 1. juli til den 31. december 1996 omfattes de i bilag III nævnte varer med oprindelse i Letland af de toldkontingenter og præferencetoldsatser, der er fastsat i samme bilag. De grundbeløb, der skal tages i betragtning ved beregningen af de nedsatte landbrugselementer og tillægstolden for indførsel til Fællesskabet, er anført i bilag II.

3. Fra den 1. juli til den 31. december 1996 omfattes de i bilag IV nævnte varer med oprindelse i Estland af de toldkontingenter og præferencetoldsatser, der er fastsat i samme bilag. De grundbeløb, der skal tages i betragtning ved beregningen af de nedsatte landbrugselementer og tillægstolden for indførsel til Fællesskabet, er anført i bilag II.

Artikel 2

Bilag I, II, III og IV til Rådets forordning (EF) nr. 3065/95 af 22. december 1995 om autonome overgangsforanstaltninger for aftalerne om liberalisering af handelen med Litauen, Letland og Estland for visse forarbejdede landbrugsprodukter (3) affattes som vist i bilag I, II, III og IV til denne forordning.

Artikel 3

Kommissionen forvalter kontingenterne i artikel 1 efter bestemmelserne i artikel 2 i forordning (EF) nr. 2178/95 af 8. august 1995 om åbning og forvaltning af fællesskabstoldkontingenter og -lofter for visse industri- og fiskerivarer med oprindelse i Estland, Letland og Litauen og om retningslinjer for tilpasning af disse kontingenter og lofter (4).

Artikel 4

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 16. september 1996.

På Rådets vegne

I. YATES

Formand

(1) EFT nr. L 328 af 30. 12. 1995, s. 2.

(2) EFT nr. L 191 af 1. 8. 1996, s. 1.

(3) EFT nr. L 328 af 30. 12. 1995, s. 24.

(4) EFT nr. L 223 af 20. 9. 1995, s. 1.

BILAG I

>TABELPOSITION>

BILAG II

FORARBEJDEDE LANDBRUGSPRODUKTER

Grundbeløb, der skal tages i betragtning ved beregningen af landbrugselementerne og tillægstolden

>TABELPOSITION>

BILAG III

>TABELPOSITION>

BILAG IV

>TABELPOSITION>